যুক্তরাষ্ট্র ওপেনে বিতর্ক। কোর্টের ভিতরেই মহিলা খেলোয়াড় পোশাক বদল করায় জন্ম দিলেন নতুন বিতর্কের। 

এই বিষয়ে অন্যান্য খবর

‘টেনিস কুইন’ সন্তানসম্ভবা, সন্তানকে নিয়ে নানা পরিকল্পনা তাঁর


মার্কিন-মুলুকে এখন প্রবল গরম। মঙ্গলবার তাপমাত্রা প্রায় ৩৮ ডিগ্রির কাছাকাছি ছিল। আর্দ্রতার মাত্রা ছিল ৫০ শতাংশ। পাঁচ জন পুরুষ খেলোয়াড় প্রবল গরমের জন্য খেলা ছেড়ে উঠে যেতে বাধ্য হন। প্রবল গরমের জন্য যুক্তরাষ্ট্র টুর্নামেন্ট কর্তৃপক্ষ ম্যাচের মাঝে ১০ মিনিটের বিরতির সিদ্ধান্ত নেয়। 
মঙ্গলবার ফ্রান্সের খেলোয়াড় অ্যালাইজ করনেট ঘামে ভিজে যাওয়া পোশাক বদলে ফেলার জন্য প্রথমে কোর্টের বাইরে চলে যান। পোশাক বদলে যখন তিনি আবার কোর্টে ফেরেন, তখন কর্নেট বুঝতে পারেন উল্টো পোশাক পরেছেন। 
এর পরে লকার রুমে না গিয়ে বেস লাইনের সামনেই কর্নেট পোশাক খুলে তা সোজা করে পরে নেন। ফরাসি খেলোয়াড়ের এমন কীর্তির জন্য চেয়ার আম্পায়ার শৃঙ্খলাভঙ্গের জন্য কর্নেটকে সতর্ক করেন। আম্পায়ারকে অবশ্য এর জন্য সমালোচনাও সহ্য করতে হয়েছে।